Snapchat
Snapchat (azərb. Snepçet‎) — İvan Şpiqel, Bobbi Marfi və Reci Braun tərəfindən smartfonlar üçün hazırlanmış çarpaz platformalı ani mesajlaşma proqramıdır. O, istifadəçilərə bir-birinə mətn, foto, audio və video göndərməyə imkan verir. Tətbiq iOS və Androiddə mövcuddur. Tətbiqi daha çox ABŞ və İngiltərədə istifadə edirlər. 2020-ci ilin mart ayına olan məlumatına görə Snepçetin gündəlik 229 milyon aktiv istifadəçisi var. Hər gün orta hesabla 4 milyarddan çox Snap göndərilir. Snepçet daha çox gənc nəsil arasında məşhurdur. Facebook, Snepçet tətbiqini almaq üçün 3.9 milyard dollar təklif etmişdir. Lakin Snepçet bu təklifi rədd edib.